pythainlp/thaigov-v2-corpus-22032023 huggingface dataset:
วันพุธที่ 14 กันยายน 2565
รัฐมนตรีว่าการกระทรวงยุติธรรม  เล็งใช้กำไล EM ควบคุมคนติดยาอาการหนัก หวังไม่เกิดเหตุคลุ้มคลั่งฆ่าคนตายหรือทำร้ายผู้บริสุทธิ์อีก พร้อมติดตามตัวมารักษาได้
รัฐมนตรีว่าการกระทรวงยุติธรรม เล็งใช้กำไล EM ควบคุมคนติดยาอาการหนัก หวังไม่เกิดเหตุคลุ้มคลั่งฆ่าคนตายหรือทำร้ายผู้บริสุทธิ์อีก พร้อมติดตามตัวมารักษาได้ เตรียมตั้งคณะทำงานศึกษาแนวทาง ชี้ต้องใช้เครื่องมือที่มีอยู่แล้วให้เกิดประโยชน์มากที่สุด
เมื่อวันที่ 14 กันยายน 2565 เวลา 09.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมหารือเรื่องการบำบัด ฟื้นฟูผู้เสพยาเสพติด ร่วมกับ นางพงษ์สวาท กายอรุณสุทธิ์ ปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ นายวิชัย ไชยมงคล เลขาธิการ ป.ป.ส. นพ.วีระกิตติ์ หาญปริพรรณ์ ผู้ตรวจราชการกระทรวงยุติธรรม และเจ้าหน้าที่ที่เกี่ยวข้อง เข้าร่วม
นายสมศักดิ์ กล่าวว่า นโยบายการป้องกันยาเสพติดที่ผ่านมามี 5 มาตรการคือ 1. การป้องกัน 2. การปราบปรามและบังคับใช้กฎหมาย 3. การบำบัดฟื้นฟู 4. การบริหารจัดการแบบบูรณาการทุกหน่วยงาน และ 5. ความร่วมมือกับต่างประเทศ และหลังจากที่ประมวลกฎหมายยาเสพติดใหม่บังคับใช้ ก็ได้เพิ่มมาตรการที่ 6 คือการยึดทรัพย์ โดยในส่วนอื่นๆนั้นสามารถทำได้อย่างดี แต่ในส่วนที่มีปัญหาคือ มาตรการด้านการบำบัดและฟื้นฟู เพราะมีการแยกกันบำบัดระหว่างกระทรวงยุติธรรมกับกระทรวงสาธารณสุข โดยยอดรวมของผู้ที่จะต้องรับการบำบัดฟื้นฟูมีประมาณ 200,000 ราย กรมคุมประพฤติดูแล 120,000 ราย สาธารณสุขดูแล 80,000 ราย โดยทั้งหมดมี 8,795 รายที่อาการหนักจะต้องกินยารักษาอาการทางจิตเวชอยู่ตลอด
นายสมศักดิ์ กล่าวว่า เวลานี้หากเรานั่งดูข่าว ก็จะเห็นว่าคดีในลักษณะผู้เสพยามีการคลุ้มคลั่ง ทุบตีพ่อแม่ ฆ่าผู้บริสุทธิ์ เป็นเรื่องที่หดหู่ เกิดขึ้นทุกวันซึ่งผู้เสพยาในลักษณะนี้มีอาการทางจิตเวช และไม่ทานยาตามที่แพทย์สั่ง เหตุการณ์แบบนี้หากไม่เป็นญาติพี่น้องผู้เสียหายคงไม่รู้สึก คนที่ถูกกระทำก็ต้องวิ่งหาความเป็นธรรม ซึ่งในเรื่องของการบำบัดฟื้นฟูหน้าที่หลักคือสาธารณสุข แต่ในส่วนของกระทรวงยุติธรรม ก็มีกรมคุมประพฤติ ที่น่าจะทำประโยชน์ต่ออุปกรณ์ที่มี คือ นำกำไล EM ออกมาใช้งานในเรื่องนี้ รวมถึงเครือข่ายอาสาสมัครติดตาม ซึ่งแม้จะมี อสม.อยู่แล้ว แต่หากเราเพิ่มส่วนนี้เข้าไปก็จะมีประสิทธิภาพมากขึ้น โดยกรมคุมประพฤติได้ส่งหนังสือไปยังสำนักงานศาลยุติธรรมแล้ว ซึ่งทางศาลก็ตอบรับเป็นอย่างดี ตนต้องขอขอบคุณทางศาลด้วยที่เข้าใจในเรื่องนี้
นายสมศักดิ์ กล่าวอีกว่า ยังมีข้อกังวลของบางหน่วยงานในเรื่องหลักสิทธิมนุษยชน ตนจึงให้ตั้งคณะทำงานขึ้นมา เชิญหน่วยงานที่เกี่ยวข้องมาร่วม โดยตนจะเป็นประธานและท่านปลัดเป็นรองประธาน เพื่อศึกษาในเรื่องการควบคุมการบำบัดฟื้นฟู ให้พวกเขาไม่ขาดยาหรือได้รับการรักษาอย่างต่อเนื่อง การใช้กำไล EM จะช่วยควบคุมดูแลไม่ให้เกิดเหตุการณ์ร้ายแรง ทำให้เรารู้ว่าบุคคลที่อันตรายอยู่ตรงไหนและติดตามตัวมารักษาได้อย่างต่อเนื่อง ซึ่งแม้ว่าอายุรัฐบาลจะเหลือน้อย แต่เรื่องนี้จะปล่อยไม่ได้ ต้องทำให้เป็นรูปธรรมที่สุด
วันอาทิตย์ที่ 9 ตุลาคม 2565
“อนุทิน” ยันฉีดวัคซีนโควิดเด็ก 6 เดือน - 4 ปีเป็นไปตามหลักวิชาการ ลงทะเบียนสมัครใจฉีดแล้ว 4 แสนราย
รองนายกรัฐมนตรีและรัฐมนตรีว่าการกระทรวงสาธารณสุข ยันคิกออฟฉีดวัคซีนโควิดเด็ก 6 เดือน - 4 ปี วันที่ 12 ตุลาคมนี้ ทำตามหลักวิชาการ ลงทะเบียนแล้ว 4 แสนราย จากที่เข้ามาล็อตแรก 5 แสนโดส พร้อมสั่งเพิ่มหากมีความต้องการ
รองนายกรัฐมนตรีและรัฐมนตรีว่าการกระทรวงสาธารณสุข ยันคิกออฟฉีดวัคซีนโควิดเด็ก 6 เดือน - 4 ปี วันที่ 12 ตุลาคมนี้ ทำตามหลักวิชาการ ลงทะเบียนแล้ว 4 แสนราย จากที่เข้ามาล็อตแรก 5 แสนโดส พร้อมสั่งเพิ่มหากมีความต้องการ
วันนี้ (9 ตุลาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ถึงการคิกออฟฉีดวัคซีนโควิด 19 สำหรับเด็กอายุ 6 เดือนถึง 4 ปี วันที่ 12 ตุลาคม 2565 ว่าการดำเนินการฉีดวัคซีนโควิด 19 ในเด็กกลุ่มดังกล่าว เป็นไปตามหลักวิชาการ ซึ่งการนำวัคซีน ยา หรือเวชภัณฑ์ใดก็ตามมารักษาโรคหรือเสริมสร้างภูมิคุ้มกัน ต้องผ่านการรับรองจากสำนักงานคณะกรรมการอาหารและยา (อย.) คณะอนุกรรมการสร้างเสริมภูมิคุ้มกัน และคณะกรรมการโรคติดต่อแห่งชาติ จึงขอให้ความมั่นใจ
นายอนุทินกล่าวว่า ขณะนี้คนส่วนใหญ่ฉีดวัคซีนมากกว่า 75% แล้ว ที่ยังตกค้างคือเด็ก เพราะตอนนั้นวัคซีนยังไม่ครอบคลุม แต่ตอนนี้ขยายอายุลงไปถึง 6 เดือนแล้ว ซึ่งเด็กมีโอกาสติดเชื้อสูงมาก จากการไปโรงเรียนและเดินทาง ที่เรากลัวคือ แม้เด็กติดเชื้อเขาจะมีสุขภาพแข็งแรง แต่หากในบ้านมีผู้สูงอายุที่ยังไม่รับวัคซีนด้วย เด็กจะเป็นคนกระจายเชื้อได้ แนวทางที่ดีที่สุด คือ ทำให้เด็กอายุ 6 เดือนขึ้นไปได้ฉีดวัคซีน ซึ่งทราบว่าผู้ปกครองลงทะเบียนสมัครใจให้เด็กกลุ่มนี้ฉีดประมาณ 4 แสนรายแล้ว โดยวัคซีนเด็กล็อตแรกมี 5 แสนโดส และหากผู้ปกครองแจ้งความประสงค์เพิ่มขึ้นก็จะสั่งเข้ามามากขึ้น ทั้งนี้ สิ่งสำคัญไม่ใช่แค่เด็กเท่านั้น แต่กลุ่มผู้สูงอายุก็ต้องขอให้มารับวัคซีนทุกคน เพราะจะช่วยลดความรุนแรงของโรค ลดการเสียชีวิตได้ ยิ่งหากได้รับเข็ม 3 หรือ 4 แล้วยิ่งปลอดภัย แทบจะไม่มีการเสียชีวิต
********************************* 9 ตุลาคม 2565
วันพุธที่ 31 สิงหาคม 2565
รองนายกฯ พลเอก ประวิตรฯ ชื่นชมนักกีฬาคนพิการ สร้างชื่อเสียงให้ประเทศต่อเนื่อง ย้ำ กกท. ให้ความสำคัญนำวิทยาศาสตร์การกีฬามาช่วยนักกีฬาและนำเทคโนโลยีมาช่วยบริหารจัดการมากขึ้น
รองนายกฯ พลเอก ประวิตรฯ ชื่นชมนักกีฬาคนพิการ สร้างชื่อเสียงให้ประเทศต่อเนื่อง ย้ำ กกท. ให้ความสำคัญนำวิทยาศาสตร์การกีฬามาช่วยนักกีฬาและนำเทคโนโลยีมาช่วยบริหารจัดการมากขึ้น
วันนี้ (31 สิงหาคม 2565) เวลา 09.30 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 8 ผ่านสื่ออิเล็กทรอนิกส์ ณ มูลนิธิอนุรักษ์ป่ารอยต่อฯ โดยมีรัฐมนตรีว่าการกระทรวงการท่องเที่ยวและกีฬาร่วมประชุม โดยสรุปสาระสำคัญ ดังนี้
จากการประชุมดังกล่าว ที่ประชุมมีมติรับทราบ รายงานผลการแข่งขันอาเซียนพาราเกมส์ ครั้งที่ 11 ณ ประเทศอินโดนีเซีย และรับทราบผลการดำเนินงานด้านการกำกับดูแลที่ดีและการนำองค์กรของการกีฬาแห่งประเทศไทย (กกท.) ปี 2565 รวมทั้งรายงานผลการติดตามการใช้จ่ายงบประมาณ งบลงทุนและเงินสำรอง ของ กกท. ปี 2565
หลังจากนั้น ที่ประชุมได้ร่วมพิจารณาและเห็นชอบ การใช้จ่ายงบประมาณด้านบุคลากรและการดำเนินงานประจำปี 2566 รวมทั้ง ร่างนโยบายและแนวปฏิบัติการแยกบัญชีเชิงสังคมและพาณิชย์ และร่วมทบทวนกฎบัตรคณะอนุกรรมการบริหารความเสี่ยงและการควบคุมภายใน ทั้งนี้ ได้เห็นชอบการแต่งตั้ง นายก้องศักดิ์ ยอดมณี เป็นผู้ว่าฯ กกท. อีกสมัย ตั้งแต่เดือนตุลาคม 2565 – กันยายน 2569
รองนายกรัฐมนตรีชื่นชมนักกีฬาคนพิการและขอบคุณผู้เกี่ยวข้อง ที่ร่วมสนับสนุนศักยภาพนักกีฬาคนพิการ สามารถสร้างผลงานดีขึ้นต่อเนื่อง โดยกำชับ กกท. สนับสนุนการนำวิทยาศาสตร์การกีฬาเข้ามาช่วยพัฒนาประสิทธิภาพนักกีฬา และนักกีฬาคนพิการทุกชนิดกีฬาในทุกสมาคมกีฬามากขึ้น พร้อมเน้นย้ำ กกท. ให้ความสำคัญกับการพัฒนากีฬาระดับจังหวัดมากขึ้น รวมทั้งการจัดหารายได้นอกงบประมาณมากขึ้น และเร่งรัดบริหารจัดการงบประมาณให้เป็นไปตามเป้าหมายที่กำหนด รวมทั้งกำกับดูแลให้เป็นไปตามระเบียบ โปร่งใส มีประสิทธิภาพ และจำเป็นต้องให้ความสำคัญกับการประเมินและการบริหารความเสี่ยงควบคู่กันไป
วันเสาร์ที่ 10 กันยายน 2565
รัฐบาลชื่นชมกระทรวงศึกษาธิการนำนักศึกษาอาชีวะ เทคนิคมีนบุรี ออกหน่วยบริการซ่อมสร้างเพื่อชุมชน ซ่อมรถยนต์-จักรยานยนต์ -อุปกรณ์ไฟฟ้า อิเล็กทรอนิกส์ ที่ได้รับผลกระทบน้ำท่วม
รัฐบาลชื่นชมกระทรวงศึกษาธิการนำนักศึกษาอาชีวะ เทคนิคมีนบุรี ออกหน่วยบริการซ่อมสร้างเพื่อชุมชน ซ่อมรถยนต์-จักรยานยนต์ -อุปกรณ์ไฟฟ้า อิเล็กทรอนิกส์ ที่ได้รับผลกระทบน้ำท่วม ชี้เป็นโมเดลรับมือวิกฤติต่างในอนาคต
วันนี้(10ก.ย.65)น.ส.ทิพานันศิริชนะรองโฆษกประจำสำนักนายกรัฐมนตรีกล่าวว่าตามที่พล.อ.ประวิตรวงษ์สุวรรณรองนายกรัฐมนตรีรักษาการนายกรัฐมนตรีได้กำชับให้ทุกหน่วยงานนำความเชี่ยวชาญของแต่ละหน่วยงานเร่งให้ความช่วยเหลือพี่น้องประชาชนที่ได้รับผลกระทบจากฝนตกหนักเพื่อบรรเทาความเดือดร้อนของพี่น้องประชาชนนั้นล่าสุดน.ส.ตรีนุชเทียนทองรัฐมนตรีว่าการกระทรวงศึกษาธิการสั่งการให้สถาบันการอาชีวศึกษากรุงเทพมหานครสำนักงานคณะกรรมการการอาชีวศึกษา(สอศ.)กระทรวงศึกษาธิการนำโดยวิทยาลัยเทคนิคมีนบุรีนำนักเรียนนักศึกษาจิตอาสาครูอาจารย์และบุคลากรของวิทยาลัย ออกหน่วยช่วยเหลือผู้ประสบภัยน้ำท่วมขังในเขตกทม. ซึ่งในช่วงนี้ให้บริการที่หน้าโลตัสถนนหลวงแพ่งเขตลาดกระบังกรุงเทพมหานครภายใต้โครงการศูนย์ซ่อมสร้างเพื่อชุมชน(Fixit Center)
"ตลอดระยะเวลาที่ผ่านมากระทรวงศึกษาได้จัดตั้งศูนย์ซ่อมสร้างเพื่อชุมชน(Fixit Center)เพื่อบริการชุมชนมาอย่างต่อเนื่องไม่ใช่เฉพาะเวลานี้ เท่านั้นยังมีบริการอื่นๆด้วยแต่ขณะนี้มีความห่วงใยพี่น้องประชาชนจึงได้มอบหมายให้สถานศึกษาประเภทอาชีวศึกษาในกรุงเทพมหานครนำนักเรียนนักศึกษาที่เรียนทางด้านช่างอุตสาหกรรมออกมาตั้งหน่วยบริการช่วยเหลือประชาชนในปัญหาน้ำท่วมขัง" น.ส.ทิพานันกล่าว
น.ส.ทิพานันกล่าวว่าสำหรับการให้การบริการของศูนย์ซ่อมสร้างเพื่อชุมชน(Fix it Center)ในช่วงน้ำท่วมนี้ได้ให้บริการดังนี้
1.ตรวจเช็ครถยนต์รถจักรยานยนต์2.เปลี่ยนถ่ายน้ำมันเครื่อง3.ซ่อมอุปกรณ์ไฟฟ้าอิเล็กทรอนิกส์4.บริการช่วยเหลืออื่นๆซึ่งทางวิทยาลัยเทคนิคมีนบุรีจะออกให้บริการช่วยเหลือประชาชนจนกว่าสถานการณ์จะกลับเข้าสู่สภาวะปกติ
“รัฐบาลขอชื่นชมน้องๆนักศึกษาคณะครูอาจารย์และบุคลากรของวิทยาลัยเทคนิคมีนบุรีและสถานศึกษาอีกหลายแห่งในกรุงเทพมหานครที่ออกหน่วยบริการประชาชนทั้งนี้นอกจากจะเป็นการฝึกปฏิบัติงานด้านวิชาชีพให้แก่นักศึกษาที่ได้สัมผัสประสบการณ์จริงแล้วยังเสริมสร้างจิตอาสาในการช่วยเหลือสังคมเกิดความภาคภูมิใจอีกทั้งยังเป็นโมเดลในการรับมือกับสถานการณ์วิกฤติต่างในอนาคตที่สถานศึกษาจะเป็นกลไกสำคัญและช่วยดูแลคุณภาพชีวิตของชุมชนด้วย”น.ส.ทิพานันกล่าว
น.ส.ณัฐชาทัศนศรประชาชนที่เข้ามาใช้บริการกล่าวว่าทราบข่าวจากโลกออนไลน์เมื่อรถจักรยานยนต์ของตนขับลุยน้ำแล้วน้ำเข้าหัวเทียนจึงได้เข้ามาให้น้องๆนักศึกษาได้ช่วยเหลือซึ่งได้รับการแก้ไขปัญหาอย่างดีและขอเป็นกำลังใจให้กับกับน้องๆต่อไป
————-
วันพุธที่ 31 สิงหาคม 2565
แรงงาน เฮ รมว.สุชาติ สั่งเทรนกุ๊กบนเรือ รับรายได้หลายหมื่นบาท
รมว.แรงงาน นายสุชาติ ชมกลิ่น เร่งเครื่องจัดอบรมกุ๊กบนเรือ ป้อนเรือเดินทะเล ส่งเสริมการจ้างงาน สร้างรายได้นับหมื่นบาทต่อเดือน ลดปัญหาขาดแคลนพ่อครัวช่วยผู้ประกอบการขนส่ง
วันเสาร์ที่ 3 กันยายน 2565
รัฐบาลเดินหน้ากวาดล้างแก๊งคอลเซ็นเตอร์อย่างจริงจัง ย้ำเตือน ประชาชน อย่าหลงเชื่อ คิดไตร่ตรองก่อนโอนเงิน
รัฐบาลเดินหน้ากวาดล้างแก๊งคอลเซ็นเตอร์อย่างจริงจัง ย้ำเตือน ประชาชน อย่าหลงเชื่อ คิดไตร่ตรองก่อนโอนเงิน
วันที่ 3 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลมีความห่วงใยปัญหาอาชญากรรมทางเทคโนโลยี โดยเฉพาะแก๊งคอลเซ็นเตอร์ ซึ่งได้สร้างความเสียหายและความเดือดร้อนให้กับประชาชนอย่างมาก ถึงแม้ว่าตลอดเวลาที่ผ่านมารัฐบาลจะพยายามแจ้งเตือน ประชาสัมพันธ์ให้ประชาชนรู้ทันกลโกงมิจฉาชีพ แต่ยังมีประชาชนหลงเชื่อ ตกเป็นเหยื่อ สูญเสียเงินอยู่ตลอดเวลา
นายอนุชาฯ กล่าวว่า จากความทุ่มเทกวาดล้างแก๊งมิจฉาชีพ สำนักงานตำรวจแห่งชาติและหน่วยงานที่เกี่ยวข้องหลายหน่วยงานร่วมกับตำรวจกัมพูชาทลายเครือข่ายแก๊งคอลเซ็นเตอร์ที่ตั้งฐานปฏิบัติการกลางเมืองพระสีหนุ ประเทศกัมพูชา สามารถจับกุมผู้ต้องหาและได้นำตัวกลับมาดำเนินคดีในประเทศไทยเป็นที่เรียบร้อยแล้ว โดยเมื่อวันที่ 29 สิงหาคม ที่ผ่านมาได้เข้าทำการตรวจค้นพร้อมกัน จำนวน 2 จุด ได้แก่ จุดที่ 1 อาคารในเมืองพระสีหนุ ซึ่งเครือข่ายกลุ่มนี้มีแผนประทุษกรรมหลอกลวงคนไทยฝั่งประเทศไทยให้ทำการลงทุนตามภารกิจ ในเครือข่ายของแอพพลิเคชั่น tiktok มีประชาชนได้รับความเสียหายเป็นมูลค่ากว่า 50 ล้านบาท ที่เกิดเหตุพบคนไทย 19 ราย เป็นบุคคลตามหมายจับ 15 ราย และไม่มีหมายจับอีก 4 ราย ซึ่งทั้งหมดทำงานเป็นพนักงานแก๊งคอลเซ็นเตอร์ การหลอกลงทุนโดยใช้แอพพลิเคชั่นชื่อว่า tt (tiktok ปลอม)
จุดที่ 2 อาคารในเมืองกันดาล ซึ่งเป็นจุดที่ตั้งของกลุ่มคนจีนร่วมกับคนไทย จัดตั้งศูนย์คอลเซ็นเตอร์ ในลักษณะแอบอ้างเป็นพนักงานไปรษณีย์ไทย, บริษัท DHL และแอบอ้างเป็นเจ้าหน้าที่ตำรวจ สภ.แหลมฉบัง มีประชาชนได้รับความเสียหายมูลค่ามากกว่า 100 ล้านบาท ผลการตรวจค้นพบคนไทยซึ่งเป็นพนักงานคอลเซ็นเตอร์ตามหมายจับกว่า 40 ราย
"รัฐบาลมีนโยบายเร่งปราบปรามแก๊งคอลเซ็นเตอร์และหาทางป้องกันอย่างจริงจัง ถอนรากถอนโคนขบวนการนี้ให้หมดสิ้นไป
เพื่อแก้ไขปัญหาที่ยั่งยืน รวมทั้งฝากเตือนประชาชนให้มีสติคิดก่อนจะโอนเงินให้ใคร ทั้งนี้ หากผู้เสียหายที่ยังไม่ได้ร้องทุกข์สามารถแจ้งความในระบบรับแจ้งความออนไลน์ได้ที่ www.thaipoliceonline.com หรือพบเบาะแส เกรงจะตกเป็นเหยื่อสามารถปรึกษาได้ที่สายด่วน บช.สอท. 1441 หรือศูนย์ PCT 08-1866-3000 ผู้เสียหายสามารถ และสามารถติดตามรูปแบบการประชาสัมพันธ์กลโกงได้ที่ pctpr.police.go.th" นายอนุชาฯ กล่าว
วันจันทร์ที่ 12 กันยายน 2565
ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
วันนี้ (12 กันยายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 62-9/2565 โดยในที่ประชุมฯ ได้มีการรายงานผลการดำเนินงานด้านสินเชื่อ กองทุนพัฒนาเอสเอ็มอีตามแนวประชารัฐ ปีงบประมาณ 2565 และพิจารณาขอความเห็นชอบการดำเนินงานในด้านต่างๆ ประกอบด้วย แผนปฏิบัติการดิจิทัลสำหรับการบริหารจัดการของกองทุนพัฒนาเอสเอ็มอีตามแนวประชารัฐ และยุทธศาสตร์ด้านการบริหารทรัพยากรบุคคลของกองทุนพัฒนาเอสเอ็มอี ตามแนวประชารัฐ ประจำปีงบประมาณ พ.ศ. 2566 - 2570 การขยายกรอบวงเงินสินเชื่อกองทุนพัฒนาเอสเอ็มอีตามแนวประชารัฐ ปีงบประมาณ 2565 โครงการสินเชื่อ สร้างโอกาส เสริมสภาพคล่อง SME (รหัส 340) โดยมี นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม คณะกรรมการบริหารกองทุนฯ และผู้ที่เกี่ยวข้องเข้าร่วมประชุม ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม และระบบ ZOOM Meeting.
วันอังคารที่ 4 ตุลาคม 2565
สถาบันการบินพลเรือนเปิดรับสมัครสอบคัดเลือกเข้าศึกษาหลักสูตรเทียบเท่าระดับอนุปริญญา หลักสูตรนายช่างภาคพื้นดิน ประจำปีการศึกษา 2566
...
สถาบันการบินพลเรือน เปิดรับสมัครสอบคัดเลือกเข้าศึกษาหลักสูตรเทียบเท่าระดับอนุปริญญา หลักสูตรนายช่างภาคพื้นดิน ประจำปีการศึกษา 2566
ด้วยสถาบันการบินพลเรือน กำหนดเปิดรับสมัครบุคคลเข้าศึกษาหลักสูตรนายช่างภาคพื้นดิน ประจำปีการศึกษา 2566 สาขาวิชาช่างเครื่องบิน วิชาเอกเครื่องยนต์แก๊สเทอร์ไบน์ (Aeroplane Mechanic - B1.1 B1.2) สาขาวิชาช่างเอวิโอนิกส์ (Aeroplane Mechanic - B2) โดยมีรายละเอียดดังนี้
1. รอบ Early Recruitment (ตั้งแต่วันที่ 1 ตุลาคม 2565 - 18 พฤศจิกายน 2565)
2. รอบ Portfolio (ตั้งแต่วันที่ 10 ธันวาคม 2565 - 13 มกราคม 2566)
3. รอบโควตา Quota (ตั้งแต่วันที่ 1 กุมภาพันธ์ 2566 - 3 มีนาคม 2566)
4. รอบรับตรง (ตั้งแต่วันที่ 15 มีนาคม 2566 - 28 เมษายน 2566)
สำหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741 - 4 ต่อ 3620 3621 2210 2220 หรือ Inbox Facebook : catcthailand
วันเสาร์ที่ 17 กันยายน 2565
​สถานการณ์ว่างงานของไทยดีขึ้นต่อเนื่อง สอดคล้องการฟื้นตัวของเศรษฐกิจ สำนักงานสถิติเผยข้อมูล ก.ค. 65 มีผู้ว่างงาน 5.14 แสนคนต่ำที่สุดนับแต่เกิดการแพร่ระบาดโควิด19
​สถานการณ์ว่างงานของไทยดีขึ้นต่อเนื่อง สอดคล้องการฟื้นตัวของเศรษฐกิจ สำนักงานสถิติเผยข้อมูล ก.ค. 65 มีผู้ว่างงาน 5.14 แสนคนต่ำที่สุดนับแต่เกิดการแพร่ระบาดโควิด19
วันที่ 17 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่ารัฐบาลได้ติดตามสถานการณ์การมีงานทำและการว่างงานของกำลังแรงงานในประเทศโดยต่อเนื่องเพื่อประกอบการพิจารณาการดำเนินนโยบายและมีมาตรการที่เหมาะสม โดยพบว่าภาวะการมีงานทำและการว่างงานในภาพรวมยังคงดีขึ้นอย่างต่อเนื่องสอดคล้องกับภาวะเศรษฐกิจโดยรวมที่แต่ละภาคส่วนฟื้นตัวจากการแพร่ระบาดของโควิด19 ตามลำดับ
ทั้งนี้ สำนักงานสถิติแห่งชาติ ได้รายงานสถานการณ์ผู้มีงานทำล่าสุด ณ เดือน ก.ค. 65 ว่าจากประชาชนอายุ 15 ปีขึ้นไปทั้งหมด 58.64 ล้านคน ในจำนวนนี้เป็นผู้อยู่นอกกำลังแรงงาน 16.63 ล้านคน(เช่นอยู่ระหว่างการศึกษา หรือเป็นผู้พิการทุพพลภาพ) และอยู่ในกำลังแรงงาน 40.01 ล้านคน ซึ่งในกลุ่มนี้ เป็นผู้มีงานทำ 39.48 ล้านคน ว่างงาน 5.14 แสนคน และรอฤดูกาลอีก 2 หมื่นคน
น.ส.ไตรศุลี กล่าวว่า การว่างงานในเดือนก.ค. ที่ 5.14 แสนคน หรือร้อยละ 1.3 ของผู้อยู่ในกำลังแรงงาน ปรับตัวลดลงจาก 5.80 แสนคน หรือร้อยละ 1.4 ในเดือน มิ.ย.65 และนับเป็นจำนวนผู้ว่างงานและอัตราการว่างงานที่ต่ำที่สุดนับแต่เกิดการระบาดของโควิด-19 ซึ่งมีผู้ว่างงานสูงสุดที่ 8.70 แสนคน หรือร้อยละ 2.25 ในไตรมาสที่ 3/64
นอกจากนี้ เมื่อพิจารณาในรายละเอียดชั่วโมงทำงานของผู้มีงานทำต่อสัปดาห์ในเดือน ก.ค. ก็พบว่ามีชั่วโมงการทำงานที่ยาวนานขึ้น ซึ่งสะท้อนถึงแนวโน้มที่แรงงานจะมีรายได้จากการทำงานมากขึ้นด้วยโดยข้อมูลล่าสุดก็พบว่ากลุ่มผู้ทำงานตั้งแต่ 35-49 ชั่วโมงต่อสัปดาห์ มีจำนวน 26.80 ล้านคน เพิ่มขึ้นจาก 26.75 ล้านคนในเดือนมิ.ย. ขณะที่ผู้มีงานทำ 50 ชั่วโมงขึ้นไปต่อสัปดาห์มีจำนวน 7.01 ล้านคน เพิ่มจาก 6.52 ล้านคนในเดือนมิ.ย.65 สำหรับผู้ทำงานน้อยกว่า35 ชั่วโมงต่อสัปดาห์ มีจำนวน 5.67 ล้านคน ลดลงจาก 6.63 ล้านคนในเดือนมิ.ย.
“รัฐบาลไม่เพียงติดตามการฟื้นตัวของเศรษฐกิจแต่ได้ติดตามภาวะการมีงานทำหรือการว่างงานของประชาชนในภาพรวมเพื่อให้มั่นใจว่ามาตรการต่างๆ จากทุกหน่วยงาน เช่น การออกโครงการให้ผู้ประกอบการคงการจ้างงาน การมีมาตรการจ้างงานของหน่วยงานต่างๆ นั้นเกิดประสิทธิผลสูงสุดซึ่งขณะนี้ทั้งการฟื้นตัวของเศรษฐกิจการกลับมามีงานทำของประชาชนเป็นไปตามเป้าหมายของรัฐบาล” น.ส.ไตรศุลี กล่าว
........................
วันจันทร์ที่ 3 ตุลาคม 2565
รัฐบาลพร้อมดูแลผู้สูงอายุ เริ่มแล้ว! เพิ่มสิทธิบัตรทองให้ผู้สูงอายุ เข้าถึงการรักษาและป้องกันหลายโรค
รัฐบาลพร้อมดูแลผู้สูงอายุ เริ่มแล้ว! เพิ่มสิทธิบัตรทองให้ผู้สูงอายุ เข้าถึงการรักษาและป้องกันหลายโรค
วันนี้ (3 ตุลาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลมีความห่วงใยสุขภาพของพี่น้องประชาชนโดยเฉพาะกลุ่มผู้สูงอายุ รัฐบาลได้กำชับให้หน่วยงานที่เกี่ยวข้องเร่งดำเนินการดูแลคุณภาพชีวิตของผู้สูงอายุ ให้อยู่ในสังคมได้อย่างมีความสุข มีสุขภาพแข็งแรง สามารถดูแลตนเองได้ และมีคุณภาพชีวิตที่ดีอย่างยั่งยืน ทั้งนี้ประเทศไทยปัจจุบันได้ก้าวเข้าสู่สังคมผู้สูงอายุอย่างเต็มรูปแบบ โดยปี 2565 มีผู้สูงอายุ 60 ปี จำนวน 12.11 ล้านคน จากประชากรทั้งประเทศ 66 ล้านคน หรือคิดเป็นร้อยละ 18
นางสาวรัชดา กล่าวว่า รัฐบาลโดยสำนักงานหลักประกันสุขภาพแห่งชาติ (สปสช.) ได้เข้าดูแลผู้ป่วยสูงอายุ ผ่านสิทธิตามโครงการหลักประปรกันสุขภาพแห่งชาติ หรือบัตรทอง ที่ครอบคลุมการรักษาพยาบาลและบริการสาธารณสุขที่จำเป็น จากข้อมูลการเข้ารับบริการโดยใช้สิทธิบัตรทอง ล่าสุดในปี 2564 มีผู้สูงอายุ 60 ปีขึ้นไป จำนวน 9.6 ล้านคน เข้ารับบริการแบบผู้ป่วยในและผู้ป่วยนอกจำนวน 64.2 ล้านครั้ง จากการรับบริการในระบบบัตรทองทั้งหมด 167 ล้านครั้ง นอกจากนี้ยังพบว่าโรคที่ผู้สูงอายุเข้ารับการรักษาบ่อยได้แก่ ความดันโลหิตสูง เบาหวาน ข้อเข่าเสื่อม ภาวะสมองเสื่อม หลอดเลือดหัวใจตีบ มะเร็ง และโรคตา เป็นต้น
นางสาวรัชดา กล่าวต่อไปว่า ในปีงบประมาณ 2566 สปสช. ได้เพิ่มสิทธิประโยชน์บริการสร้างเสริมสุขภาพสำหรับผู้สูงอายุ ในรายการจ่ายตามบริการ (Fee Schedule) ดังนี้ บริการวัคซีนป้องกันโรค วัคซีนคอตีบและบาดทะยัก วัคซีนป้องกันโรคไข้หวัดใหญ่สำหรับผู้อายุ 65 ปีขึ้นไป บริการคัดกรองความเสี่ยง ได้แก่ ประเมินภาวะโภชนาการ โรคซึมเศร้า เบาหวาน ความดันโลหิต โรคหัวใจและหลอดเลือด เอชไอวีและโรคติดต่อทางเพศสัมพันธ์ รวมถึงมะเร็งลำไส้ใหญ่ด้วยการตรวจหาเลือดในอุจาระ (Fit-TESIT) การตรวจเนื้อเยื่อในช่องปากในกรณีพบรอยโรคเสี่ยงมะเร็งและมะเร็งช่องปาก การกลายพันธุ์ของยีนมะเร็งเต้านม (สำหรับผู้ป่วยมะเร็งเต้านมและญาติสายตรง) และคัดกรองวัณโรคใน 7 กลุ่มเสี่ยงสูง ด้วยการเอกซเรย์ปอดในผู้สูงอายุ 65 ปี ขึ้นไปที่สูบบุหรี่ หรือมีโรคปอดอุดกั้นเรื้อรัง (COPD) รวมไปถึงบริการทันตกรรมสำหรับผู้สูงอายุ ซึ่งในปี 2566-2567 สปสช. ได้ร่วม “โครงการฟันเทียม รากฟันเทียม เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 72 พรรษา 28 กรกฎาคม 2567” ที่ช่วยให้ผู้สูงอายุได้รับการใส่ฟันเทียมและรากฟันเทียมกรณีที่ฟันเทียมไม่สามารถยึดติดเหงือกได้ ขณะเดียวกัน สปสช.ยังมีความร่วมมือกับองค์กรปกครองส่วนท้องถิ่น (อปท.) ในการดำเนินงานกองทุนหลักประกันสุขภาพในระดับท้องถิ่นหรือพื้นที่ กองทุนฟื้นฟูสมรรถภาพระดับจังหวัด ซึ่งรวมไปถึงกองทุนดูแลระยะยาวสำหรับผู้ที่อยู่ในภาวะพึ่งพิงที่รัฐบาลได้จัดสรรงบประมาณดูแลเพิ่มเติมที่ช่วยยกคุณภาพชีวิตผู้สูงอายุ
"รัฐบาล ห่วงใยสุขภาพผู้สูงอายุและมุ่งหวังให้มีคุณภาพชีวิตที่ดีในช่วงบั้นปลายชีวิต จึงได้จัดสิทธิประโยชน์บริการที่ครอบคลุมให้มากที่สุด เพื่อให้ผู้สูงอายุได้รับการดูแลที่ดี โดยเฉพาะบริการสร้างเสริมสุขภาพและป้องกันโรคเพื่อชะลอความเจ็บป่วย ซึ่งเป็นมาตรการสำหรับการรองรับการเข้าสู่สังคมผู้สูงอายุ ประชาชนสอบถามรายละเอียดเพิ่มเติมได้ที่ สายด่วน สปสช. 1330 หรือช่องทางระบบออนไลน์ทั้งไลน์ สปสช. ไลน์ไอดี @nhso หรือคลิก https://lin.ee/zzn3pU6 และ Facebook : สำนักงานหลักประกันสุขภาพแห่งชาติ https://www.facebook.com/NHSO.Thailand" นางสาวรัชดา ย้ำ
.........................
วันศุกร์ที่ 21 ตุลาคม 2565
“อนุทิน” นำทีม สธ. ติดตามน้ำท่วมอ่างทอง - พระนครศรีอยุธยา กำชับหน่วยงานสาธารณสุขในพื้นที่ดูแลประชาชนทั้งระหว่างน้ำท่วมและหลังน้ำลด
รองนายกรัฐมนตรีและรัฐมนตรีว่าการกระทรวงสาธารณสุข นำทีมสาธารณสุขติดตามสถานการณ์น้ำท่วมในพื้นที่ จ.อ่างทอง และ จ.พระนครศรีอยุธยา กำชับหน่วยงานสาธารณสุขในพื้นที่ดูแลสุขภาพอนามัย และจัดบริการประชาชนอย่างเต็มที่ รวมถึงเฝ้าระวังป้องกันโรคที่มาจากน้ำท่วม
รองนายกรัฐมนตรีและรัฐมนตรีว่าการกระทรวงสาธารณสุข นำทีมสาธารณสุขติดตามสถานการณ์น้ำท่วมในพื้นที่ จ.อ่างทอง และ จ.พระนครศรีอยุธยา กำชับหน่วยงานสาธารณสุขในพื้นที่ดูแลสุขภาพอนามัย และจัดบริการประชาชนอย่างเต็มที่ รวมถึงเฝ้าระวังป้องกันโรคที่มาจากน้ำท่วมและภายหลังน้ำลด
วันนี้ (21 ตุลาคม 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่ติดตามสถานการณ์น้ำท่วม และการให้บริการด้านการแพทย์และสาธารณสุขแก่ผู้ประสบอุทกภัย ที่อำเภอเมือง จังหวัดอ่างทอง และอำเภอเสนา จังหวัดพระนครศรีอยุธยา และกล่าวว่า กระทรวงสาธารณสุขได้ติดตามสถานการณ์น้ำท่วมและเฝ้าระวังผลกระทบต่อสุขภาพประชาชนอย่างต่อเนื่อง และสั่งการให้หน่วยงานที่เกี่ยวข้องทั้งกรมควบคุมโรค กรมอนามัย กรมการแพทย์แผนไทยและการแพทย์ทางเลือก กองสาธารณสุขฉุกเฉิน เตรียมพร้อมสิ่งสนับสนุนหน่วยงานสาธารณสุขในพื้นที่พร้อมจัดชุดช่วยเหลือผู้ประสบภัยซึ่งบรรจุยาและของใช้ที่ทำเป็น อาทิ ยาแก้ปวดลดไข้ แก้แพ้แก้วิงเวียน ครีมฆ่าเชื้อรา ยาบรรเทาอาการน้ำกัดเท้า พลาสเตอร์ น้ำเกลือล้างแผล ผงเกลือแร่ ไฟฉาย ผ้าอนามัย ถุงดำยาทากันยุง หน้ากากอนามัย คลอรีน สารส้ม และยาแผนไทย เป็นต้น แจกจ่ายให้ประชาชนที่ประสบภัย นอกจากนี้ สถาบันการแพทย์ฉุกเฉินแห่งชาติยังสนับสนุนเสื้อชูชีพสำหรับเจ้าหน้าที่ผู้ปฏิงานของ อบจ.อ่างทองจำนวนหนึ่งด้วย
โดยจังหวัดอ่างทอง ขณะนี้ยังมีพื้นที่ที่ได้รับผลกระทบ 6 อำเภอ ได้แก่ วิเศษชัยชาญ, ป่าโมก, ไชโย, เมือง, โพธิ์ทอง และแสวงหา มีสถานพยาบาลได้รับผลกระทบเป็น รพ.สต. 5 แห่ง โรงพยาบาล 1 แห่ง สำนักงานสาธารณสุขอำเภอ 1 แห่ง ได้ขนย้ายเวชภัณฑ์ไว้ในที่ปลอดภัย และย้ายจุดบริการโดยใช้สถานที่ข้างเคียง เช่นรพ.สต.ป่าโมก ใช้พื้นที่ อ.ป่าโมก รพ.สต.บ้านเลน รพ.สต.เทวราช รพ.สต.ป่างิ้ว ตั้งจุดบริการในชุมชน สำนักงานสาธารณสุขอำเภอป่าโมก ย้ายไปตั้งที่โรงพยาบาลป่าโมก และมีการจัดทีมปฏิบัติการด้านการแพทย์และสาธารณสุข ให้บริการตรวจรักษาและให้สุขศึกษา 5,401 ราย สุขภาพจิต 145 ราย พบภาวะเครียด 2 ราย
ที่จังหวัดพระนครศรีอยุธยา มีพื้นที่ได้รับผลกระทบ 15 อำเภอ สถานบริการสาธารณสุขได้รับผลกระทบ 51แห่ง เป็น สสอ. 1 แห่ง โรงพยาบาล 1 แห่ง รพ.สต. 49 แห่ง ได้ย้ายจุดบริการไม่ให้กระทบประชาชน เช่น รพ.สต.วัดตะกู ใช้ศาลาริมทางเข้าวัดตะกู รพ.สต.บางหลวงโดด ใช้ป้อมตำรวจไผ่หลวง รพ.สต.บางหัก ใช้พื้นที่โรงเรียนวัดอัมพวาหมู่ 4 และส่งทีมปฏิบัติการด้านการแพทย์และสาธารณสุข ให้บริการตรวจรักษา 11,989 ราย คัดกรองสุขภาพจิต 624 ราย พบภาวะเครียด 1 ราย
ส่วนภาพรวมทั้งประเทศ ยังมีสถานการณ์ใน 31 จังหวัด ระดับน้ำเริ่มทรงตัว มีสถานบริการสาธารณสุขได้รับผลกระทบสะสม 250 แห่ง เป็น สสจ. 1 แห่ง โรงพยาบาล 16 แห่ง สำนักงานสาธารณสุขอำเภอ 11 แห่ง รพ.สต. 217 แห่ง ศูนย์สุขภาพชุมชนเมือง 5 แห่ง เปิดบริการปกติ 186 แห่ง เปิดบริการบางส่วน 19 แห่ง ปิด/ย้ายจุดบริการ 45 แห่ง ได้กำชับให้สถานพยาบาลหน่วยงานสาธารณสุขในพื้นที่ดูแลสุขภาพอนามัย และจัดบริการประชาชนอย่างต่อเนื่อง รวมถึงเฝ้าระวังป้องกันโรคที่มาจากน้ำท่วมและภายหลังน้ำลด
*********************************************** 21 ตุลาคม 2565
วันอังคารที่ 4 ตุลาคม 2565
รมว.อว. กล่าวปาฐกถาพิเศษงาน "สถาปนา 135 ปี มจร." มุ่งหวังให้เกิดหลักสูตรในแนวทางของพุทธศาสนา เพื่อให้เกิดอารยธรรมความรู้ใหม่ของโลก
รมว.อว. กล่าวปาฐกถาพิเศษงาน "สถาปนา 135 ปี มจร." มุ่งหวังให้เกิดหลักสูตรในแนวทางของพุทธศาสนา เพื่อให้เกิดอารยธรรมความรู้ใหม่ของโลก
เมื่อวันที่ 13 กันยายน 2565ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วยดร.ดนุช ตันเทอดทิตย์เลขาธิการ รมว.อว. ร่วมงานวันครบรอบวันสถาปนา 135 ปี มหาจุฬาลงกรณราชวิทยาลัย (มจร.) โดยได้รับการต้อนรับจากพระธรรมวัชรบัณฑิต, ศ.ดร.อธิการบดี มจร. และคณะผู้บริหารระดับสูงทั้งส่วนกลางและภูมิภาค อีกทั้ง รมว.อว. ได้ให้เกียรติกล่าวปาฐกถาพิเศษในหัวข้อ"ปฏิรูปอุดมศึกษาและมหาวิทยาลัยพุทธศาสนา"ณ อาคาร มวก. 48 พรรษา มหาวิทยาลัยมหาจุฬาลงกรณราชวิทยาลัย จ.พระนครศรีอยุธยา
รมว.อว. ได้กล่าวปาฐกาถาใจความโดยสังเขปว่า มจร. เป็นสถาบันการศึกษาพระพุทธศาสนาชั้นสูงในรูปแบบมหาวิทยาลัย ที่เปลี่ยนคนให้มีความคิดที่ดีขึ้น ถือเป็นการปฏิรูปการศึกษา เปลี่ยนการอุดมศึกษาให้มีความเป็นเลิศและเท่าทันการเปลี่ยนแปลงของโลก โดยความเป็นเลิศนี้มีหลากหลายประเภท ไม่จำเป็นต้องเป็นเพียงประเภทวิชาการเท่านั้น เราควรเล็งเห็นความโดดเด่นและจุดแข็งที่เรามีและนำมาพัฒนา สร้างคุณธรรม จริยธรรมให้นักศึกษาได้นำไปใช้ให้เกิดประโยชน์สูงสุด มจร. เป็นมหาวิทยาลัยที่มีศักยภาพในการสอนวิชาการด้านต่าง ๆ ควบคู่ไปกับหลักธรรมคำสอนพุทธศาสนาได้อย่างมีประสิทธิภาพ ทั้งนี้ยังสนับสนุนให้เกิดการพัฒนาหลักสูตรต่าง ๆ ในแนวทางของชาวพุทธเพื่อให้เกิดเป็นประภาคาร อารยธรรม และแหล่งความรู้ใหม่ของโลก ต่อไป
วันพุธที่ 26 ตุลาคม 2565
ประกาศในราชกิจจาฯ แล้ว! กฎหมายป้องกันทำผิดซ้ำคดีเกี่ยวกับเพศหรือที่ใช้ความรุนแรง มีผล 90 วัน นับแต่วันที่ประกาศ
ประกาศในราชกิจจาฯ แล้ว! กฎหมายป้องกันทำผิดซ้ำคดีเกี่ยวกับเพศหรือที่ใช้ความรุนแรง มีผล 90 วัน นับแต่วันที่ประกาศ
วันที่ 26 ตุลาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า เมื่อวันที่ 25 ตุลาคม 2565 เว็บไซต์ราชกิจจานุเบกษา เผยแพร่พระราชบัญญัติมาตรการป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง พ.ศ.2565 โดยมีผลบังคับใช้เมื่อพ้นกำหนด 90 วัน นับแต่วันประกาศในราชกิจจานุเบกษา เพื่อป้องกันและเฝ้าระวังการก่ออาชญากรรมและสร้างความปลอดภัยให้สังคม รวมถึงแก้ปัญหาและลดอัตราการกระทำความผิดซ้ำ จากข้อมูลของกระทรวงยุติธรรม พบว่า ผู้กระทำผิดอุกฉกรรจ์ที่ใช้ความรุนแรง เมื่อพ้นโทษแล้ว จะกระทำความผิดซ้ำในระยะเวลา 3 ปี มากกว่าร้อยละ 50 จึงมีความจำเป็นต้องออกกฎหมายฉบับนี้ขึ้น
กฎหมายฉบับนี้ มีสาระสำคัญเป็นการกำหนดมาตรการป้องกันการกระทำความผิดซ้ำของผู้กระทำความผิดเกี่ยวกับเพศหรือที่ใช้ความรุนแรง อาทิ
1กำหนดให้มีคณะกรรมการ 2 ชุด คือ คณะกรรมการป้องกันการกระทำความผิดซ้ำ มีหน้าที่ เช่น กำหนดนโยบายและแผนการป้องกันการกระทำความผิดซ้ำของผู้กระทำความผิด ให้คำปรึกษาแลข้อเสนอแนะ และคณะกรรมการพิจารณากำหนดมาตรการป้องกันการกระทำความผิดซ้ำ มีหน้าที่ เช่น กำหนดมาตรการเฝ้าระวังนักโทษเด็ดขาดภายหลังพ้นโทษ มาตรการคุมขังภายหลังพ้นโทษ เป็นต้น
2.มาตรการแก้ไขฟื้นฟูผู้กระทำความผิด เช่น พนักงานอัยการมีอำนาจยื่นคำร้องขอให้ศาลมีคำสั่งให้ใช้มาตรการแก้ไขฟื้นฟูผู้กระทำความผิดในระหว่างรับโทษจำคุก เพื่อป้องกันไม่ให้กระทำความผิดซ้ำ ด้วยมาตรการทางการแพทย์ หรือมาตรการอื่นๆ ที่รัฐมนตรีกระทรวงยุติธรรมกำหนดในกฎกระทรวง
3.มาตรการเฝ้าระวังนักโทษเด็ดขาดภายหลังพ้นโทษ หากมีเหตุให้เชื่อว่านักโทษเด็ดขาดจะกระทำความผิดซ้ำภายหลังพ้นโทษ ศาลอาจมีคำสั่งกำหนดมาตรการเฝ้าระวังนักโทษเด็ดขาดภายหลังพ้นโทษได้ เช่น ห้ามเข้าใกล้ผู้เสียหาย ห้ามทำกิจกรรมที่เสี่ยงต่อการกระทำความผิด ห้ามเข้าเขตกำหนด ห้ามออกนอกประเทศเว้นแต่จะได้รับอนุญาตจากศาล ห้ามก่อให้เกิดอันตรายต่อละแวกชุมชนที่ตนพักอาศัย ให้พักอาศัยในสถานที่ที่กำหนด เป็นต้น
4.มาตรการคุมขังภายหลังพ้นโทษ ศาลอาจมีคำสั่งให้ใช้มาตรการคุมขังภายหลังพ้นโทษแก่นักโทษเด็ดขาด
หากศาลเห็นว่ามีเหตุเชื่อได้ว่าผู้นั้นจะไปกระทำความผิดซ้ำ และไม่มีมาตรการอื่นใดที่อาจป้องกันไม่ให้ไปกระทำความผิดได้
5.การคุมขังฉุกเฉิน กรณีมีเหตุเชื่อได้ว่าผู้ถูกเฝ้าระวังจะกระทำความผิดและมีเหตุฉุกเฉิน หากไม่มีมาตรการอื่นที่อาจป้องกันไม่ให้ผู้ถูกเฝ้าระวังกระทำความผิดได้ เมื่อพนักงานอัยการร้องขอ ศาลอาจสั่งคุมขังฉุกเฉินผู้ถูกเฝ้าระวังได้ไม่เกิน 7 วันนับแต่วันที่ศาลมีคำสั่ง
ทั้งนี้ ให้นำพระราชบัญญัติดังกล่าวไปใช้บังคับกับคดีที่ค้างพิจารณาอยู่ในศาล รวมถึงกรณีที่จะมีการปล่อยตัวนักโทษเด็ดขาด ซึ่งเป็นผู้กระท้าความผิดตามที่กำหนดอยู่ในวันก่อนวันที่กฎหมายนี้ใช้บังคับด้วย
วันจันทร์ที่ 10 ตุลาคม 2565
COVID-19 new cases on continual decline
COVID-19 new cases on continual decline
October 10, 2022, Deputy Government Spokesperson Traisuree Taisaranakul disclosed about the Department of Disease Control’s report on the COVID-19 situation for the period of October 2-8, 2022 that a total of 1,914 new confirmed cases, or an average of 416 cases per day, is reported, which is a decline from 4,435 cases (an average of 634 cases per day) recorded in the previous week (September 25- October 1, 2022). The week of October 2-8 saw the total deaths of 58 persons (an average of 8 persons per day), and 410 active case patients who have developed pneumonia (225 of whom were on ventilators). From January 1, 2022, cumulative number of cases are 2,461,612, while the death toll is 11,131. Cumulative number of vaccinations across the country, as of October 8, 2022, is 142,726,489 doses (1st shot: 57,014,752, 2nd shot: 53,499,963, and 3rd shot and more: 32,211,774 doses).
With regard to the report on newfound variants, BQ.1.1, and XBB in other countries, Department of Medical Sciences affirmed that there was no single case of the new COVID-19 variants found in Thailand, while the variant found mostly in Thailand is BA.5, which is in line with the global COVID-19 situation.
According to the Deputy Government Spokesperson, although the Government has downgraded COVID-19 to a “communicable disease under surveillance” from October 1 onward, Ministry of Public Health, through Department of Medical Sciences, has continued to closely monitor viral mutation, which has, so far, not been detected. Nevertheless, the Government would like to reiterate the importance of booster shots of the vaccine, especially for the 608 groups of people. From October 12, 2022 onward, the COVID-19 vaccine will also be given to the kids between 6 months and 4 years of age. Approx 400,000 children have registered in advance for the vaccine.
วันจันทร์ที่ 5 กันยายน 2565
รองนายกฯ พล.อ.ประวิตรฯ ย้ำรัฐบาลมุ่งมั่นสร้างรายได้ชาวสวนปาล์ม แก้ไขปัญหาอย่างเป็นรูปธรรม ผลักดันราคาปาล์มสูงขึ้น คาดปีนี้รายได้ทะลุหนึ่งแสนห้าหมื่นล้านบาท
รองนายกฯ พล.อ.ประวิตรฯ ย้ำรัฐบาลมุ่งมั่นสร้างรายได้ชาวสวนปาล์ม แก้ไขปัญหาอย่างเป็นรูปธรรม ผลักดันราคาปาล์มสูงขึ้น คาดปีนี้รายได้ทะลุหนึ่งแสนห้าหมื่นล้านบาท
วันที่ 5 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า วันนี้ (5 กันยายน 2565) ณ ศาลากลางจังหวัดกระบี่ พลเอก ประวิตร วงษ์สุวรรณ รองนายกรัฐมนตรีเยี่ยมชมนิทรรศการปาล์มน้ำมัน พร้อมกล่าวพบปะให้กำลังใจเกษตรกรผู้ปลูกปาล์มน้ำมันที่มาให้การต้อนรับ ว่า วันนี้ลงพื้นที่ติดตามสถานการณ์น้ำและปาล์มน้ำมันของจังหวัดกระบี่ โดยตั้งใจมาพบปะพี่น้องชาวสวนปาล์มเพื่อรับฟังปัญหาความเดือดร้อน ด้วยตัวเอง ซึ่งเมื่อเดือนเมษายนที่ผ่านมา ชาวสวนปาล์มหลายจังหวัดภาคใต้ ได้ไปพบตนเองที่ทำเนียบรัฐบาล ในฐานะประธานกรรมการนโยบายปาล์มน้ำมันแห่งชาติ (กนป.) ที่ทำต่อเนื่องมาแล้ว 8 ปี ขอยืนยันว่า รัฐบาลมีความห่วงใยชาวสวนปาล์ม พยายามลดต้นทุน ผลักดันราคาให้ดีขึ้น โดยออกมาตรการแก้ไขปัญหาอย่างเป็นระบบ
รองนายกรัฐมนตรีกล่าวต่อไปว่า จากความมุ่งมั่นทุ่มเทแก้ไขปัญหา มีผลงานออกมาชัดเจนอย่างเป็นรูปธรรม สร้างความพึงพอใจให้กับชาวสวน โดยชาวสวนได้ส่งตัวแทนไปขอบคุณตนเองที่ทำเนียบรัฐบาล แต่อย่างไรก็ตาม ต้องไม่ให้ผู้บริโภคเดือดร้อน รัฐบาลจะแก้ไขปัญหาอย่างเป็นระบบ นำปาล์มไปผลิตเป็นไบโอดีเซล ใช้ผลิตกระแสไฟฟ้า ผลักดันส่งออกจนราคาดีขึ้นสูงกว่าราคาประกันรายได้ที่กิโลกรัมละ 4 บาท จากราคาปาล์มทะลายเฉลี่ย กิโลกรัมละ 3 บาทกว่า เมื่อปี 2562 จนราคาสูงขึ้นถึง กิโลกรัมละ 6 บาทกว่า เมื่อปี 2564 คาดว่าปีนี้ จะอยู่ราว ๆ 7.50 บาท ส่งผลให้เงินสะพัดในพื้นที่ จากห้าหมื่นล้านบาทต่อปี เพิ่มขึ้นถึงหนึ่งแสนสองหมื่นล้านบาท
รองนายกรัฐมนตรีคาดว่ารายได้จากปาล์มในปีนี้ น่าจะสูงถึงหนึ่งแสนห้าหมื่นล้านบาท ที่สำคัญตนเองได้ผลักดันให้เร่งมาตรการเพิ่มมูลค่าผลิตภัณฑ์แปรรูป 8 ชนิด สร้างให้ปาล์มน้ำมัน เป็นพืชเศรษฐกิจแห่งอนาคตที่ยั่งยืนในระดับโลก โดยเฉพาะในปีหน้า ไทยจะก้าวสู่การเป็นศูนย์กลางผลิตน้ำมันอากาศยานชีวภาพ (SAF) ใช้กับอากาศยาน เพื่อลดการปลดปล่อยคาร์บอนฯ สู่ชั้นบรรยากาศในภูมิภาคนี้ พร้อมกับย้ำว่า รัฐบาลจะดูแลเกษตรกรให้อยู่ดีกินดี เศรษฐกิจดี เพราะปาล์มราคาดี จะทำให้ผู้ปลูกปาล์มมีแต่รอยยิ้มกันทุกคน และรองนายกรัฐมนตรีกล่าวตอนท้ายว่า ตนเองอายุมากแล้ว จะพยายามทำงานเพื่อประชาชน โดยใช้ใจบันดาลแรง ไม่ใช่ใช้แรงบันดาลใจ เพื่อให้มีกำลังใจในการทำงานแก้ไขปัญหาให้ประชาชนและประเทศชาติต่อไป
วันอังคารที่ 4 ตุลาคม 2565
รัฐบาลเห็นชอบให้ไทยเสนอตัวเป็นเจ้าภาพกีฬาซีเกมส์และอาเซียนพาราเกมส์
วันอังคารที่ 4 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลเห็นชอบให้ประเทศไทยเสนอตัวเป็นเจ้าภาพจัดการแข่งขันกีฬาซีเกมส์ ครั้งที่ 33
และกีฬาอาเซียนพาราเกมส์ ในปี พ.ศ.2568 กรอบวงเงินรวม 2,055 ล้านบาท โดยเป็นงบประมาณแผ่นดิน
1,683 ล้านบาท ร่วมกับรายรับจากฝ่ายสิทธิประโยชน์ ค่าจำหน่ายบัตรเข้าชมการแข่งขัน
และค่าลงทะเบียนเข้าร่วมการแข่งขัน มีจังหวัดเป้าหมายที่จะร่วมเป็นเจ้าภาพ ได้แก่ จ.เชียงใหม่ ชลบุรี
นครราชสีมา สงขลา กทม. และกลุ่มจังหวัดอันดามัน ประกอบด้วย จ.กระบี่ ตรัง พังงา ภูเก็ต ระนอง
และสตูล เพื่อแสดงภาพลักษณ์ที่ดีและศักยภาพความพร้อมในทุกด้านของไทยสู่สายตาประชาคมอาเซียน
สร้างความเชื่อมั่นแก่นักท่องเที่ยวและนักลงทุนนานาชาติ ตลอดจนสร้างรายได้จากการใช้จ่ายของนักกีฬา
เจ้าหน้าที่ และผู้เกี่ยวข้องราว 12,000 คน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 3 พฤศจิกายน 2565
ก.เกษตรฯ เปิดประชุมคกก. ร่วมระหว่างภาคราชการและผู้แทนเกษตรกรที่ได้รับผลกระทบจากการดำเนินงานโครงการของรัฐ ชงชดเชยโครงการฝายห้วยหลวง จ.อุดรธานี เข้าคณะรัฐมนตรี
ก.เกษตรฯ เปิดประชุมคกก. ร่วมระหว่างภาคราชการและผู้แทนเกษตรกรที่ได้รับผลกระทบจากการดำเนินงานโครงการของรัฐ ชงชดเชยโครงการฝายห้วยหลวง จ.อุดรธานี เข้าคณะรัฐมนตรี
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการร่วมระหว่างภาคราชการและผู้แทนเกษตรกรที่ได้รับผลกระทบจากการดำเนินงานโครงการของรัฐ ครั้งที่ 6/2565 ณ ห้องประชุมกระทรวงเกษตรและสหกรณ์ และผ่านระบบออนไลน์ โปรแกรม Zoom Cloud meetings โดยมีหัวหน้าส่วนราชการกระทรวงเกษตรและสหกรณ์ ผู้แทนสำนักงานคณะกรรมการกฤษฎีกา ผู้แทนสำนักงานอัยการสูงสุด ผู้แทนจากกองอำนวยการรักษาความมั่นคงภายในราชอาณาจักร หน่วยงานที่เกี่ยวข้อง และตัวแทนกลุ่มเกษตรกร เข้าร่วม ว่า กระทรวงเกษตรฯ ให้ความสำคัญกับการติดตามและแก้ไขปัญหาความเดือนร้อนของผู้ที่ได้รับผลกระทบจากการดำเนินงานโครงการของรัฐ โดยเฉพาะในวันนี้ที่ประชุมได้มีมติเห็นชอบอัตราการชดเชย (กรณีที่ดินไม่มีเอกสารสิทธิ) ของโครงการฝายห้วยหลวง ในพื้นที่อำเภอบ้านดุง อำเภอสร้างคอม และอำเภอเพ็ญ จังหวัดอุดรธานี โดยมติที่ประชุมให้ยึดตามหลักเกณฑ์ราคาเดิมที่คกก. ตามมติคณะรัฐมนตรี วันที่ 11 กรกฏาคม 2532 กำหนดราคาไว้ครั้งล่าสุด พ.ศ.2555 และเตรียมที่จะเสนอมติดังกล่าวเข้าสู่คณะกรรมการตามมติคณะรัฐมนตรี วันที่ 11 กรกฏาคม 2532 เพื่อพิจารณาอัตราการชดเชย ซึ่งหลังจาก คกก. ดังกล่าวเห็นชอบแล้ว จะนำเรียนรัฐมนตรีว่าการกระทรวงเกษตรและสหกรณ์ พิจารณา และเสนอต่อคณะรัฐมนตรีในลำดับต่อไป
สำหรับการชดเชยตามหลักเกณฑ์ราคาที่คกก. ตามมติคณะรัฐมนตรี วันที่ 11 กรกฏาคม 2532 กำหนดราคาไว้ พ.ศ.2555 นั้น จากการตรวจสอบในระดับพื้นที่อำเภอบ้านดุง มีผู้ได้รับความเดือดร้อนและที่ดินไม่มีเอกสารสิทธิ จำนวน 125 แปลง จะได้รับการชดเชยไร่ละ 32,000 บาท อำเภอสร้างคอม มีผู้ได้รับความเดือดร้อนและที่ดินไม่มีเอกสารสิทธิ จำนวน 10 แปลง จะได้รับการชดเชยไร่ละ 32,000 บาท อำเภอเพ็ญ มีผู้ได้รับความเดือดร้อนและที่ดินไม่มีเอกสารสิทธิ จำนวน 55 แปลง จะได้รับการชดเชยไร่ละ 48,000 บาท ทั้งนี้ ประธานได้มอบหมายให้ นายพีรพันธ์ คอทอง ผู้ตรวจราชการกระทรวงเกษตรและสหกรณ์ ติดตามและกำกับดูแลให้การดำเนินการในขั้นตอนต่างๆ แล้วเสร็จโดยเร็ว
นอกจากนี้ ที่ประชุมยังได้มีการรายงานความก้าวหน้าของการกำหนด (ร่าง) หลักเกณฑ์กลางในการให้ความช่วยเหลือผู้ที่ได้รับผลกระทบจากโครงการชลประทานของรัฐในกรณีต่างๆ โดยหลักเกณฑ์ดังกล่าว เป็นมติของคณะรัฐมนตรี เมื่อวันที่ 18 พฤษภาคม 2564 ให้กระทรวงเกษตรและสหกรณ์ (กรมชลประทาน) ร่วมกับกระทรวงมหาดไทย กระทรวงทรัพยากรธรรมชาติและสิ่งแวดล้อม สำนักงานคณะกรรมการกฤษฎีกา และหน่วยงานที่เกี่ยวข้อง ร่วมกันพิจารณากำหนดหลักเกณฑ์กลางฯ   และเสนอคณะรัฐมนตรีพิจารณาให้ความเห็นชอบในหลักการต่อไป
วันจันทร์ที่ 17 ตุลาคม 2565
กลับมาอีกครั้งกับงานฟอรั่มยิ่งใหญ่แห่งปี OIE Forum ครั้งที่ 14
กลับมาอีกครั้งกับงานฟอรั่มยิ่งใหญ่แห่งปี OIE Forum ครั้งที่ 14
กลับมาอีกครั้งกับงานฟอรั่มยิ่งใหญ่แห่งปี OIE Forum ครั้งที่ 14
งานประจำปี สศอ. OIE FORUM 2022 "Disruptive Change is the New Chance" วิกฤตพลิก โอกาสใหม่ของอุตสาหกรรมไทย"
มาร่วมผลักดันให้อุตสาหกรรมไทยก้าวข้ามผ่านวิกฤตไปพร้อมกับเปิดรับโอกาสใหม่ ผ่านมุมมองแนวคิดจากผู้เชี่ยวชาญด้านอุตสาหกรรมแนวหน้าของไทย
วันพุธที่ 26 ตุลาคม 2565
เวลา 08.30 น. เป็นต้นไป
ณ ห้องแกรนด์ฮอลล์ 202 (GH 202) ศูนย์นิทรรศการและการประชุมไบเทค บางนา หรือรับชมผ่านระบบออนไลน์ (Zoom Webinar)
ลงทะเบียนเข้าร่วมงาน http://oieforum.oie.go.th/ ฟรี !!!ไม่มีค่าใช้จ่าย
วันจันทร์ที่ 10 ตุลาคม 2565
ปลัด สธ.เผยยังเฝ้าระวัง “โควิด” ต่อเนื่องผ่าน 4 ระบบ เตรียมพร้อมฉีดวัคซีนเด็ก 6 เดือน - 4 ปีแล้ว
ปลัดกระทรวงสาธารณสุข เผย ยังเฝ้าระวัง “โควิด” ต่อเนื่อง ผ่าน 4 ระบบ ยังไม่พบสายพันธุ์ที่น่ากังวล เรื่องการสวมหน้ากากอนามัยไม่ได้บังคับแต่ให้พิจารณาตามความเหมาะสม ขอความร่วมมือประชาชนให้มารับวัคซีนต่อเนื่อง โดยเฉพาะกลุ่ม 608
ปลัดกระทรวงสาธารณสุข เผย ยังเฝ้าระวัง “โควิด” ต่อเนื่อง ผ่าน4 ระบบ ยังไม่พบสายพันธุ์ที่น่ากังวล เรื่องการสวมหน้ากากอนามัยไม่ได้บังคับแต่ให้พิจารณาตามความเหมาะสม ขอความร่วมมือประชาชนให้มารับวัคซีนต่อเนื่อง โดยเฉพาะกลุ่ม 608 ส่วนกลุ่มเด็กอายุ 6 เดือนถึง 4 ปี เตรียมความพร้อมให้บริการฉีดวัคซีนแล้ว
วันนี้ (10 ตุลาคม 2565) ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข ให้สัมภาษณ์ถึงสถานการณ์โควิด 19 ว่า ในช่วง 1 สัปดาห์ที่ผ่านมา พบว่า ผู้ติดเชื้อ ผู้ป่วยนอนในโรงพยาบาล และผู้ป่วยอาการหนักมีแนวโน้มลดลง ขณะที่ผู้เสียชีวิตลดลงเช่นกัน จากเฉลี่ย 10 รายต่อวันเหลือ 8 รายต่อวัน ถือว่าเป็นสัญญาณที่ดี และแม้จะปรับมาเป็นโรคติดต่อที่ต้องเฝ้าระวัง แต่ยังมีการเฝ้าระวังอย่างต่อเนื่องใน 4 ระบบ ได้แก่ ระบบเฝ้าระวังในโรงพยาบาล, ระบบเฝ้าระวังการติดเชื้อเป็นกลุ่มก้อน, ระบบเฝ้าระวังพื้นที่เสี่ยงหรือกลุ่มเสี่ยง และระบบเฝ้าระวังสายพันธุ์ ซึ่งยังไม่พบสัญญาณของสายพันธุ์ที่จะมีการระบาดรวดเร็ว หลบภูมิคุ้มกัน หรือมีความรุนแรงเพิ่มขึ้น ส่วนเรื่องการป้องกันตัวของประชาชน พบว่า มีการสวมหน้ากากอนามัยลดลง แต่ยังมีการสวมในที่ชุมชนอยู่ ซึ่งขณะนี้ไม่ได้บังคับเรื่องการสวมหน้ากากอนามัย ขอให้พิจารณาตามความเหมาะสม
นพ.โอภาสกล่าวต่อว่า การฉีดวัคซีนโควิด19 ยังต้องรณรงค์ต่อเนื่องอีกระยะหนึ่ง รวมถึงเข็มกระตุ้นที่มีความจำเป็น โดยจะเร่งรัดการฉีดวัคซีนเพิ่มเติมอีก 2 ล้านโดสภายในปลายปีนี้ เน้นกลุ่ม 608 เป็นหลัก แต่ภาพรวมประชาชนทั่วไปยังควรต้องฉีดเช่นกัน สำหรับวันที่ 12 ตุลาคมนี้ จะมีการคิกออฟฉีดวัคซีนไฟเซอร์ฝาสีแดงเข้มในกลุ่มเด็กอายุ 6 เดือนถึง 4 ปี ที่โรงพยาบาลพระนั่งเกล้า จ.นนทบุรี ขณะนี้มีการเตรียมความพร้อมแล้ว โดยวัคซีนอยู่ระหว่างการกระจายลงพื้นที่ มีการอบรมบุคลากรที่เกี่ยวข้องเพื่อทำความเข้าใจเรื่องการฉีดและการเก็บรักษา จึงขอเชิญชวนผู้ปกครองนำบุตรหลานไปฉีดวัคซีนได้ตามความสมัครใจ หากเป็นเด็กที่มีโรคประจำตัวจะมีแพทย์ให้คำแนะนำ
********************************* 10 ตุลาคม 2565
วันพฤหัสบดีที่ 29 กันยายน 2565
สำนักงานปลัดกระทรวงอุตสาหกรรม ที่ผ่านการรับรอง PDPA : 2019 และ  Data Governance : 2019 ซึ่งเป็นหน่วยงานภาครัฐแห่งแรกของประเทศที่ผ่านการรับรองระบบ โดยบริษัท ไอเซ็ม จำกัด ((Certification Body : CB) สัญชาติไท
ขอแสดงความยินดี กับ สำนักงานปลัดกระทรวงอุตสาหกรรม ที่ผ่านการรับรอง PDPA : 2019 และ  Data Governance : 2019 ซึ่งเป็นหน่วยงานภาครัฐแห่งแรกของประเทศที่ผ่านการรับรองระบบ โดยบริษัท ไอเซ็ม จำกัด ((Certification Body : CB) สัญชาติไทยรายเดียวของประเทศไทย)
วันอังคารที่ 6 กันยายน 2565
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ ปี 2565 ณ วันที่ 6 กันยายน 2565
นที่สองของการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 วันอังคารที่ 6 กันยายน 2565 พบว่า ณ เวลา 15.00 น. มีประชาชนลงทะเบียนแล้วทั้งสิ้น 4,057,960 ราย
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า วันที่สองของการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 วันอังคารที่ 6 กันยายน 2565 พบว่า ณ เวลา 15.00 น. มีประชาชนลงทะเบียนแล้วทั้งสิ้น 4,057,960 ราย โดยเป็นการลงทะเบียนผ่านเว็บไซต์ 3,372,108 ราย และลงทะเบียนผ่านหน่วยงานรับลงทะเบียน 685,852 ราย ทั้งนี้ ประชาชนที่สนใจสามารถลงทะเบียนได้ 2 ช่องทาง คือ 1) ลงทะเบียนผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น. ของทุกวัน หรือ 2) ลงทะเบียนผ่านหน่วยงานรับลงทะเบียนทั้ง 7 หน่วยงาน ได้แก่ สาขาของธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารกรุงไทย จำกัด (มหาชน) (ธนาคารกรุงไทยฯ) สำนักงานคลังจังหวัดทั้ง 76 จังหวัดทั่วประเทศ สังกัดกรมบัญชีกลาง ที่ว่าการอำเภอทั้ง 878 อำเภอทั่วประเทศ ภายใต้กระทรวงมหาดไทย สำนักงานเขตกรุงเทพมหานคร ทั้ง 50 เขต และศาลาว่าการเมืองพัทยา เมืองพัทยา ตามวันและเวลาทำการของแต่ละหน่วยงาน ได้ตั้งแต่วันที่ 5 กันยายน 2565 จนถึงวันที่ 19 ตุลาคม 2565 เช่นเดียวกัน
โฆษกกระทรวงการคลังได้กล่าวเน้นย้ำว่า “ผู้ลงทะเบียนที่มีสถานะโสดหรือไม่มีครอบครัวสามารถดำเนินการลงทะเบียนแล้วให้เสร็จได้ที่เว็บไซต์ โดยไม่ต้องเดินทางมาที่หน่วยงานรับลงทะเบียน สำหรับผู้ลงทะเบียนที่มีครอบครัวจะต้องไปยื่นแบบฟอร์มการลงทะเบียนที่หน่วยงานรับลงทะเบียนตามที่ผู้ลงทะเบียนได้เลือกไว้” โดย “ครอบครัว” หมายถึง คู่สมรสที่จดทะเบียนตามกฎหมาย และบุตรชอบด้วยกฎหมายที่อายุต่ำกว่า 18 ปี (ไม่รวมบุตรบุญธรรม) โดยที่คู่สมรสและบุตรยังมีชีวิตอยู่ ทั้งนี้ ผู้ที่ลงทะเบียนเสร็จเรียบร้อยแล้ว สามารถ “ตรวจสอบสถานะการลงทะเบียน” ด้วยตนเองผ่านทางเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th หรือตรวจสอบผ่านหน่วยงานรับลงทะเบียนทุกหน่วยงานได้ทุกวันศุกร์ของสัปดาห์ถัดไป เริ่มตั้งแต่วันที่ 16 กันยายน 2565 เป็นต้นไป
สำนักงานปลัดกระทรวงการคลัง โทร 094-858-9794 (เวลาทำการ 08.30 – 16.30 น.)
สำนักงานเศรษฐกิจการคลัง
โทร. 02 273 9020 ต่อ 3502 3503 3506 3536 3542 3518 หรือ
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 (เวลาทำการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 02-109-2345 (เวลาทำการ 08.30 – 17.30 น.)
วันพุธที่ 21 กันยายน 2565
ปลัดมหาดไทย และนายกสมาคมแม่บ้านมหาดไทย นำคณะผู้บริหารระดับสูง มท. ร่วมถวายความอาลัยแด่สมเด็จพระราชินีนาถเอลิซาเบธที่ 2 แห่งสหราชอาณาจักร ณ บริเวณประตูมณีนพรัตน์ พระบรมมหาราชวัง
ปลัดกระทรวงมหาดไทย และนายกสมาคมแม่บ้านมหาดไทย นำคณะผู้บริหารระดับสูง มท. ร่วมถวายความอาลัยแด่สมเด็จพระราชินีนาถเอลิซาเบธที่ 2 แห่งสหราชอาณาจักร ณ บริเวณประตูมณีนพรัตน์ พระบรมมหาราชวัง
วันนี้ (20 ก.ย. 65) เวลา 08.30 น. ที่บริเวณประตูมณีนพรัตน์ พระบรมมหาราชวัง นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร นายประยูร รัตนเสนีย์ อธิบดีกรมส่งเสริมการปกครองท้องถิ่น นายพรพจน์ เพ็ญพาส อธิบดีกรมโยธาธิการและผังเมือง นายสมคิด จันทมฤก อธิบดีกรมการพัฒนาชุมชน นำคณะผู้บริหารในสังกัดกระทรวงมหาดไทย คณะกรรมการบริหารสมาคมแม่บ้านมหาดไทยและสมาชิก ข้าราชการ และบุคลากรในสังกัดกระทรวงมหาดไทย รวมกว่า 100 คน เข้าร่วมถวายความอาลัยแด่สมเด็จพระราชินีนาถเอลิซาเบธที่ 2 แห่งสหราชอาณาจักร
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้หน่วยราชการในพระองค์ จัดพิธีถวายความอาลัยหน้าพระบรมฉายาลักษณ์ในพระราชพิธีพระบรมศพของสมเด็จพระราชินีนาถเอลิซาเบธที่ 2 แห่งสหราชอาณาจักร ซึ่งทางสำนักพระราชวัง จะประดิษฐานพระบรมฉายาลักษณ์สมเด็จพระราชินีนาถเอลิซาเบธที่ 2 แห่งสหราชอาณาจักร ณ บริเวณประตูมณีนพรัตน์ พระบรมมหาราชวัง แขวงพระบรมมหาราชวัง เขตพระนคร กรุงเทพฯ ระหว่างวันที่ 19 – 25 กันยายน 2565
นายสุทธิพงษ์ จุลเจริญ ปลัดกระทรวงมหาดไทย กล่าวว่า ตามที่สำนักพระราชวังบักกิงแฮม ได้ออกแถลงการณ์ เมื่อวันพฤหัสบดีที่ 8 กันยายน 2565 เวลา 18.30 น. ตามเวลาท้องถิ่น หรือตรงกับเวลา 00.30 น. วันศุกร์ตามเวลาในประเทศไทย ระบุว่า สมเด็จพระราชินีนาถเอลิซาเบธที่ 2 เสด็จสวรรคตด้วยพระอาการสงบ ที่พระตำหนักบัลมอรัลในสกอตแลนด์ เมื่อช่วงเย็นวันพฤหัสบดีตามเวลาท้องถิ่น ด้วยพระชนมพรรษา 96 พรรษา สำหรับ พระราชพิธีพระบรมศพ สมเด็จพระราชินีนาถเอลิซาเบธที่ 2 จัดขึ้นเมื่อวันที่ 19 กันยายน 2565 ณ มหาวิหารเวสต์มินสเตอร์ กรุงลอนดอน
ในโอกาสนี้ ในนามของกระทรวงมหาดไทย พร้อมด้วยสมาคมแม่บ้านมหาดไทย ผู้บริหาร ข้าราชการ บุคลากรในสังกัด ขอถวายความอาลัยอย่างหาที่สุดมิได้ต่อการเสด็จสวรรคตของสมเด็จพระราชินีนาถเอลิซาเบธที่ 2 แห่งสหราชอาณาจักร ตลอดพระชนม์ชีพ สมเด็จพระราชินีนาถเอลิซาเบธที่ 2 ได้ทรงอุทิศพระองค์ด้วยพระปรีชาสามารถและความมุ่งมั่นแน่วแน่ที่จะยังประโยชน์ต่อพสกนิกรชาวสหราชอาณาจักร และในเครือจักรภพ รวมทั้ง ความสัมพันธไมตรีอันใกล้ชิดระหว่างราชอาณาจักรทั้งสอง จึงนำคณะผู้บริหารในสังกัดกระทรวงมหาดไทย สมาคมแม่บ้านมหาดไทย ข้าราชการ บุคลากรในสังกัดกระทรวงมหาดไทย รวมกว่า 100 คน เข้าร่วมถวายความอาลัย โดยนำดอกกุหลาบสีขาววางหน้าพระบรมฉายาลักษณ์สมเด็จพระราชินีนาถเอลิซาเบธที่ 2 แห่งสหราชอาณาจักร
วันพุธที่ 7 กันยายน 2565
“อนุทิน” เผย 1 ต.ค. ปรับ “โควิด” สู่โรคเฝ้าระวัง ยืนยันผู้บริหาร สธ.เข้ารับตำแหน่งใหม่ ขับเคลื่อนงานได้ต่อเนื่อง
รองนายกรัฐมนตรีและรัฐมนตรีว่าการกระทรวงสาธารณสุข ยืนยันปรับ “โควิด” เป็นโรคติดต่อเฝ้าระวังวันที่ 1 ต.ค.นี้ มีความพร้อมรองรับ แม้ผู้บริหารกระทรวงสาธารณสุขจะเข้ารับตำแหน่งใหม่ เชื่อไม่มีรอยต่อ ไม่กระทบการดำเนินงาน
รองนายกรัฐมนตรีและรัฐมนตรีว่าการกระทรวงสาธารณสุข ยืนยันปรับ “โควิด” เป็นโรคติดต่อเฝ้าระวังวันที่ 1 ต.ค.นี้ มีความพร้อมรองรับ แม้ผู้บริหารกระทรวงสาธารณสุขจะเข้ารับตำแหน่งใหม่ เชื่อไม่มีรอยต่อ ไม่กระทบการดำเนินงาน ย้ำกลุ่มเสี่ยงยังต้องมารับวัคซีนเข็มกระตุ้น
วันนี้ (7 กันยายน 2565) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังการประชุมผู้บริหารระดับสูงกระทรวงสาธารณสุข ว่า วันที่ 1 ตุลาคมนี้ จะมีผู้บริหารเข้ารับตำแหน่งใหม่ทั้งปลัด รองปลัด และอธิบดี ซึ่งเป็นช่วงที่มีการปรับโรคโควิด 19 จากโรคติดต่ออันตราย เป็นโรคติดต่อที่ต้องเฝ้าระวัง ยืนยันว่าการดำเนินงานต่างๆ จะไม่มีรอยต่อและไม่มีผลกระทบต่อการบริการประชาชน ระบบการดูแลต่างๆ มีความพร้อม อย่างไรก็ตาม ขอย้ำให้กลุ่มเสี่ยง 608 ยังต้องมารับวัคซีนเข็มกระตุ้น เนื่องจากขณะนี้ผู้เสียชีวิตจากโควิดยังเป็นกลุ่มนี้เกือบ 100% รวมทั้งยังแนะนำให้สวมหน้ากากอนามัยเมื่อต้องไปในพื้นที่เสี่ยงหรือร่วมกิจกรรมที่มีความเสี่ยง
นายอนุทินกล่าวต่อว่า สำหรับการลงนามกับไฟเซอร์ เพื่อจัดซื้อวัคซีนโควิด 19 สำหรับเด็กอายุ 6 เดือน - ต่ำกว่า 5 ปี ในส่วนของสัญญามีการเจรจาและผ่านมติ ครม.รวมถึงความเห็นชอบของไฟเซอร์แล้ว คาดว่าจะมีการลงนามระหว่างกรมควบคุมโรคและไฟเซอร์ในช่วงบ่ายวันนี้ และจะเริ่มทยอยส่งมอบในช่วงเดือนตุลาคมนี้ไปจนครบ 3 ล้านโดส ส่วนแนวทางบริหารจัดการวัคซีนโควิด 19 ในปี 2566 ต้องรอการพิจารณาจากคณะอนุกรรมการสร้างเสริมภูมิคุ้มกันโรค ว่าจำเป็นต้องฉีดกระตุ้นหรือไม่ ต้องเน้นกลุ่มเสี่ยงใด จำนวนเท่าใด ซึ่งรัฐบาลพร้อมให้การสนับสนุน
“ส่วนเรื่องยาต้านไวรัสนั้น กระทรวงสาธารณสุขมีการติดตามการใช้งานและสำรองไว้อย่างเหมาะสม ซึ่งผู้ป่วยทุกรายไม่จำเป็นต้องรับยาต้านไวรัส ขึ้นอยู่กับดุลยพินิจของแพทย์ และหากแพทย์เห็นว่าไม่จำเป็นต้องรับยาก็ไม่ควรไปซื้อมารับประทานเอง โดยการซื้อยาต้านไวรัสในร้านขายยาต้องใช้ใบสั่งแพทย์ เนื่องจากยังเป็นยาที่อนุญาตให้ใช้ในภาวะฉุกเฉิน” นายอนุทินกล่าว
********************************** 7 กันยายน 2565
วันพุธที่ 2 พฤศจิกายน 2565
Cabinet approves 10 measures to tackle drought during dry season 2022/2023
Cabinet approves 10 measures to tackle drought during dry season 2022/2023
November 1, 2022, Deputy Government Spokesperson Tipanan Sirichana disclosed the cabinet’s resolution on the approval of measures for the dry season of 2022/2023 and water management capacity enhancement plan to address drought and alleviate people’s plight, as proposed by the National Water Resource Board (NWRB).
The plan prescribes 3 dimensions of implementation, consisting of 10 measures:
Supply: consisting of 3 measures
Accelerating water storage in all types of water sources
Acquiring and monitoring reserved water sources and preparing equipment in drought risk areas
Operating rainmaking and water filling for water sources in drought risk areas and underground water filling in potential areas
Demand: consisting of 4 measures
Managing water allocation and crop planting areas in the dry season to be in line with water supply, and controlling water usage of upper river basin area according to plan
Enhancing water usage efficiency in the agricultural sector through planning for planning dry season crops and applying technologies in water management
Preparing reserved water for lowland areas for cropping and aquaculture
Monitoring water quality in main rivers and tributaries and water sources that receive water from industrial and agricultural sectors, and from communities; preparing contingency plan
Management: consisting of 3 measures
Reinforcing water management in drought-risk communities by providing knowledge and understanding on water usage planning, reserved water preparation and water retention for consumption
Raising awareness of the water situation and water management plan for all sectors to cooperate in saving water in accordance with the plan
Monitoring and evaluating to ensure that performance is aligned with the plan
As for water management capacity enhancement plan, the Deputy Government Spokesperson explained that Office of National Water Resources will work together with other concerned agencies to prepare for drought and rainfall deficit in 2023. The operation includes repairing and improving hydraulic structures, tap water system, and groundwater wells, among others.
วันจันทร์ที่ 5 กันยายน 2565
บีโอไอ เยี่ยมชมกิจการของบริษัท Alstom – Bombadier Transportation Signal (Thailand) พร้อมหารือในเรื่องแนวโน้มของอุตสาหกรรมระบบราง และการพัฒนาบุคลากร
บีโอไอ เยี่ยมชมกิจการของบริษัท Alstom – Bombadier Transportation Signal (Thailand) พร้อมหารือในเรื่องแนวโน้มของอุตสาหกรรมระบบราง และการพัฒนาบุคลากร
เยี่ยมชมกิจการของบริษัท Alstom – Bombadier Transportation Signal (Thailand) พร้อมหารือในเรื่องแนวโน้มของอุตสาหกรรมระบบราง และการพัฒนาบุคลากร
เมื่อวันที่ 1 กันยายน 2565 นายนฤตม์ เทอดสถีรศักดิ์ รองเลขาธิการบีโอไอ พร้อมด้วย นายนฤชา ฤชุพันธุ์ ที่ปรึกษาด้านการลงทุน ได้เยี่ยมชมกิจการของบริษัท Alstom – Bombadier Transportation Signal (Thailand) และหารือร่วมกับ Dr.Katrin Luger, Managing Director ในเรื่องแนวโน้มของอุตสาหกรรมระบบราง และการพัฒนาบุคลากรเพื่อรองรับอุตสาหกรรมดังกล่าว
บริษัท Alstom มีสำนักงานใหญ่อยู่ที่ประเทศฝรั่งเศส เป็นผู้นำในอุตสาหกรรมระบบรางของโลก และได้รับการส่งเสริมการลงทุนในกิจการสำนักงานปฏิบัติการภูมิภาค (Regional Operating Headquarter) ตั้งแต่ปี 2557 โดยได้จัดตั้ง Global Engineering Center ที่ประเทศไทย (ในภูมิภาคเอเชียแปซิฟิก มี 3 แห่ง ที่ไทย จีน และอินเดีย) เพื่อใช้ประเทศไทยเป็นฐานในการวิจัยและพัฒนา integrated solutions รวมทั้งการทดสอบ ติดตั้งระบบอาณัติสัญญาณและควบคุมการเดินรถ และให้บริการทางเทคนิค สำหรับระบบรถไฟฟ้าสายต่างๆ ทั้งในประเทศไทยและทั่วโลก ปัจจุบันมีพนักงานในไทยกว่า 800 คน โดยกว่าครึ่งหนึ่งเป็นวิศวกรหลากหลายสาขา และร้อยละ 88 เป็นบุคลากรไทย